इस से भी मजेदार बात यह है कि इस सारे व्यापार में लोगों को थोक भाव में आशीर्वाद बांटने वाले महात्मागण लोगों के खूनपसीने की कमाई को आराम से खींच लेते हैं और मठमंदिरों को संपन्न बना लेते हैं. इस मामले में अतीत से ज्यादा बदलाव नहीं आए हैं. सोमनाथ जैसे वैभवशाली मंदिरों की संपन्नता, महमूद गजनवी जैसे लुटेरों की काररवाइयों के चलते ऐतिहासिक किंवदंतियां बन गईं. आज भी 100-100 एकड़ जमीन में फैले भव्य मंदिरों में सोनेचांदी के भंडार हैं. तिरुपति, मैहर और वैष्णोदेवी मंदिरों के ठेके करोड़ों में उठते हैं और आमदनी भी किसी अच्छीखासी कारपोरेट कंपनी जैसी है.